ASIX

Plataforma Virtual d’Ensenyament a distància

Unitat de Treball 2:   
Instal·lació de servidors de gestors de continguts

TOMÀS CERDÀ

Què són els Sistemes de Gestió de Continguts (CMS)

Significat i definició de CMS

CMS significa Content Management System (Sistema de Gestió de Continguts.

És un programa que permet crear i administrar una estructura de continguts. Aquesta és la definició general que no diu massa coses. Posarem exemples:

El Moodle, que és la plataforma en la que treballem conjuntament és un CMS. Permet que professors, administradors etc puguin muntar una estructura de arxius, recursos, activitats, alumnes etc. En definitiva continguts.

Moodle és un CMS especialitzada en ensenyament. Existeixen CMS d’altres tipus, per exemple els que permeten muntar webs.

El Joomla!

**El Joomla!, que és el programa que estudiarem**, és un programa que permet muntar llocs web sense usar cap tipus de codificació. Simplement especificant els menús, les opcions, els estils, els tipus d’usuari, etc de la manera que estudiarem podrem obtenir webs normals i corrents.

Altres CMS per desenvolupar webs

Hi ha altres tipus de CMS a més de Joomla! especialitzats en webs:

* Drupal
* Wordpress
* Typo3
* PHPNuke

Wiki dels CMS

Pots ampliar informació sobre els CMS si consultes l’entrada a Wikipedia següent:

[http://es.wikipedia.org/wiki/Sistema\_de\_gesti%C3%B3n\_de\_contenidos](http://es.wikipedia.org/wiki/Sistema_de_gestión_de_contenidos)

Wiki del Joomla!

La informació sobre la creació, versions i funcionament intern de Joomla! és a la wikipedia:

<http://es.wikipedia.org/wiki/Joomla!>

Instal·lació de Joomla

Requisits previs per instal·lar Joomla!

El Joomla! està escrit en PHP.

Per tant per poder treballar amb ell necessitaràs tenir al teu ordinador una estructura de programes i carpetes típica per poder executar scripts de PHP.

Això vol dir que has de tenir instal·lats:

* El servidor web Apache
* L’intèrpret de PHP
* El Sistema Gestor de Bases de Dades MySQL
* PHPMyAdmin que és el programa interfície per gestionar MySQL

Pots tenir aquesta estructura a partir d’una instal·lació de tipus WAMPP o XAMPP o similars.

O bé pots usar la instal·lació que varem desenvolupar a la unitat 1. És a dir amb els tres elements instal·lats per separat.

El Joomla! residirà a la carpeta **htdocs o www** (depenent de la instal·lació). Aquesta carpeta és la que guarda els scripts de PHP que es volen executar a través de **localhost**

Versió de Joomla! que instal·larem

Si vols una explicació de les diferents versions de Joomla! pots consultar l’enllaç:

<http://ayudajoomla.com/joomla/tutorial-joomla-2-5/568-cuantas-versiones-de-joomla-existen.html>

Actualment s’utilitzen diferents versions de Joomla! que es poden obtenir a Internet.

En principi jo recomano instal·lar una versió intermèdia: la 2.5. Ara bé, pots instal·lar la que vulguis mentre que entenguis el que fas.

S’ha de dir que la versió 3.1 és molt nova i potser que encara no hi hagi massa documentació per a ella. I encara que maneja els mateixos conceptes que la resta de versions, l’aspecte i els comandaments no són els mateixos i això pots despistar.

Però bé instal·la la versió que vulguis.

Passes a seguir per instal·lar Joomla!

El primer que has de fer es descarregar el Joomla!

Et recomano descarregar la versió que vulguis del portal

<http://www.joomlaspanish.org/>

Hi són totes i, a més són versions ja traduïdes a l’espanyol.

Un cop descarregat el programa pots seguir les instruccions de qualsevol tutorial d’instal·lació.

Et recomano el següent:

<http://www.joomlaspanish.org/foros/f59/aprende-instalar-joomla-1-5-14-en-localhost-42746.html>

Està pensat per a la versió 1.5 però les seves passes són adaptables a qualsevol versió.

La part d’usuari i la part d’administrador: FrontEnd i BackEnd

En realitat, un cop instal·lat el Joomla!, el que veim és el lloc web tal com queda.

A partir de diferents opcions el que en realitat fem és reformar o canviar l’aspecte i elements d’aquest web per deixar-lo tal i com volem.

Si més endavant volem dissenyar un altre web, tornam a instal·lar i tornam a canviar les característiques per crear el nou web.

Per tant necessitam:

* Poder **fer feina com administradors** per crear elements del web
* Poder **veure els resultats** d’aquestes operacions com administradors

Quan fem feina com administradors es diu que fem feina al **BackEnd**

Quan estam en el lloc web que mostra els resultats estam al **FrontEnd**

És una mica com: fer feina com administradors per darrera a la “zona oculta” o mirar el resultats a la “zona pública”.

Ampliació d’informació

Una explicació del que significa el **BackEnd** ho tens a:

<http://ayudajoomla.com/joomla/tutorial-joomla-2-5/577-backend-joomla-25.html>

Pel **FrontEnd** pots anar a:

<http://ayudajoomla.com/joomla/tutorial-joomla-2-5/576-frontend-joomla-25.html>

Accedir al BackEnd i al FrontEnd

Per accedir al **FrontEnd** simplement has d’accedir al Joomla! Escrivint l’adreça: <http://localhost/Joomla/index.php>

O semblant depenent de la teva instal·lació.

Per accedir al **BackEnd** l’adreça és: <http://localhost/Joomla/administrator/index.php>

O semblant

Canvi de logo i del títol

Un cop instal·lat el Joomla! La primera operació que estudiarem és el **canvi de logo i del títol**.

Canviar el logo

A internet hi ha diferents articles que expliquen com canviar el logo d’un web Joomla. Si vols, pots consultar-les. Però les he consultades i no m'acaben d'agradar. De manera que canviarem el logo a partir de les següents instruccions:

**FES EL SEGÜENT:**

|  |  |
| --- | --- |
| * Has de tenir una imatge petita preparada que és la que ens servirà com imatge del logo. * Entra al **backend** obrint la pàgina: <http://localhost/Joomla/administrator/index.php> (o semblant) * A la pantalla en la que està clica a Gestor de Plantillas i passaràs a la pantalla següent: | |
| * Quan diem la **plantilla** ens referim a l’estètica de les pàgines del **frontend**. **La plantilla** és el model utilitzat.  Una **plantilla** fixa i mostra uns colors, un tipus de lletra, un logo, una distribució dels elements de la pàgina distints als que pot presentar una altra plantilla.  Hi ha moltíssimes plantilles a la Xarxa que podries adoptar. Fins i tot es poden el·laborar   Parlarem de plantilles més endavant. Ara tan sols es interessa treballar com canviar el logo que ve per defecte per poder canviar-lo * En primer lloc hem de saber quina és la plantilla que ha utilitzat el nostre Joomla!.  El més normal és que la plantilla per defecte sigui **beez\_20**. Però per saber-ho, a la pantalla anterior de **Gestor de Plantilles**, ves a la columna **Plantillas** i clica a **beez\_20**.   Et surt una pantalla. Una part és com aquesta:    Si aquesta plantilla no es correspon amb la teva, torna a la pantalla anterior i ves clicant a les diferents plantilles fins que trobis la teva. * En qualsevol cas torna a la pantalla anterior de **Gestió de Plantilles** Ves a la columna **Estilo** i clica a l’estil **Beez2 Defecto**. És la pàgina on podrem canviar coses de la plantilla. La pàgina a la que passes és: * Aquí canviarem el **logo**. * A la dreta tens el camp del **logo**. Clica a **Seleccionar**. Passarem a seleccionar la imatge petita que has elegit per ser el teu **logo** * La finestra a la que passes * Clica a **Elegir archivos** * Tria la l’arxiu de la imatge que tenies reservada per fer de logo. * Clica a **Iniciar Subida** * En uns moments has de veure la imatge del teu logo a la zona d’arxius de la finestra. * Ara clica damunt la **imatge del teu logo** recien pujada. Veuràs que el nom apareix al camp **directorio**. * Clica a **Subir**. Tornaràs a la pantalla de **Gestion de Plantillas.** | |

Canviar el títol del lloc web

El títol del lloc web és un text que surt a baix del logo.

Més endavant, potser que treballem amb ell amb més profunditat. Ara ens limitarem a canviar-lo.

|  |
| --- |
| * El procés no pot ser més senzill.Has d’estar davant la pantalla de **Gestion de Plantillas** * Simplement clica a **Titulo Sitio** i canvia el nom pel que vulguis. * Clica a **Guardar & Cerrar** per guardar els canvis. * Passa al **FrontEnd** <http://localhost/Joomla/index.php> * Recarrega la pantalla i ha de sortir el teu Logo i el teu títol del web. |

Articles i Categories

El Joomla! basa l’estructura de la informació que conté en els **articles**

Podríem dir que un **article** és la **unitat bàsica d’informació**.

Els **Articles** s’agrupen en **Categories**.

I les **Categories** poden tenir **Subcategories**.

En versions anteriors a la 2.5 no hi havia **Subcategories.** Les **Categories** s’agrupaven en **Seccions**. Però la filosofia era la mateixa.

Un article ha de pertànyer a una categoria.

Si no volem agrupar l’article, existeix una categoria anomenada **Sin Categoria.**

El que farem ara és:

* Crear una **Categoria**
* Crear un **article** d’aquesta categoria
* Crear una **opció de menú** per mostrar l’article

Crear una categoria

Abans d’escriure qualsevol article hem de tenir creada la categoria a la que pertanyerà.

**ARA CREA UNA CATEGORIA**

Per crear una **Categoria** pots seguir les instruccions d’aquest enllaç d’Internet:

<http://www.bambuweb.com.ar/blog/2013/01/15/como-crear-una-categoria-en-joomla-2-5/>

Com sempre hauràs d’adaptar el seu contingut a la teva versió d’Internet. Diguem que has de fer una lectura i un seguiment intel·ligent de l’article.

Això sí, al final:

Ves a la pantalla de **Gestion de Categories** i verifica que la **teva categoria** és a la llista de categories.

Crear un article

Ara:

**CREA UN ARTICLE**

El teu article ha de pertànyer a la categoria anteriorment creada.

Pots seguir les instruccions del següent enllaç d’Internet

<http://500trazos.com/index.php/joomla/edicion-y-administracion/34-publicar-un-articulo-en-joomla-2-5>   
  
Però abrevia la feina: t’has de limitar a les opcions bàsiques

Al final verifica que el teu article és a la llista d’articles de la pantalla de **Gestión de Artículos**

Crear una opció de menú

Hem escrit un **article** dins una **categoria**.

Ara hem de crear una opció de menú per **mostrar aquest article al web**.

El Joomla!, per defecte, inclou una sèrie de menús. El que farem és **afegir una opció de menú** a un d’aquests menús per defecte.

Farem que clicant a aquesta opció de menú ha de sortir a la pantalla l’article que hem escrit.  
  
**FES EL SEGÜENT**

|  |
| --- |
| * Entra al **backend** obrint la pàgina: <http://localhost/Joomla/administrator/index.php> (o semblant) * Clica a **Gestión de Menús** * T’ha de sortir una finestra com aquesta: |

|  |
| --- |
| Aquí tens els diferents menús que, per defecte presenta el Joomla.   * Clica als diferents noms de menú i passaràs a una pantalla on et mostrarà les opcions del menú clicat * Per exemple, clica a **Ejemplos Enlaces** que és el menú superior i arribaràs a una pantalla semblant a aquesta (alerta, no igual, jo he fet alguna modificació al menú per defecte):  Aquesta és la llista d’opcions del menú superior. (A les opcions de menú el Joomla! les anomena **elementos del menú**. * Afegirem una opció que mostri l’article que hem escrit  Per afegir una opció de menú has d’estar a la pantalla anterior. Clica a **Nuevo** |
| * Passes a la pantalla següent: * Omplirem els camps imprescindibles. Més endavant en parlarem dels altres. * A **Tipo Elemento Menú** clica a **Seleccionar** * Mostra una pantalla amb els tipus d’elements de menú * Cada tipus d’element de menú es distingeix de l’altre segons el que ha de mostrar.  Clica a **Artículo Simple**. És el que hem de mostrar.  **Artículo simple** apareixerà al camp **Tipo Elemento Menú** * Situa’t al camp **Título Menú**. Escriu el que sortirà escrit com opció de menú. Per exemple escriu: **El meu article** * Ara ves a la dreta de la pantalla, al camp **Seleccione Artículo**. |
| * Clica a Seleccionar.  Vas a la **llista d’articles**. Cerca el teu i clica sobre ell * La pantalla ha de quedar semblant a aquesta: * La resta de camps poden quedar com estan. * Clica a Guardar y cerrar. * Entra al **FrontEnd:** <http://localhost/Joomla/index.php> * Veuràs que al menú superior apareix l’opció de menú que has creat. La part superior del meu **FrontEnd** queda així: * El teu hauria de quedar semblant * Ara clica a la nova opció creada **El meu article** (o com es digui)  Ha de sortir l’article que has escrit a la pantalla |